અા રોડ પરની મોટી બ્રહ્મપુરીની પોળ, નાની બ્રહ્મપુરીની પોળ, પાઠકની ખડકી, ભાગવતવાડો, સિદ્દીકની પોળના કેટલાક રહેવાસીઅોનો અાક્ષેપ છે કે, રોડ પહોળો કરીને અંદરના ભાગના કોમર્શિયલ પ્રકારના ગેરકાયદે બાંધકામને રોડ પર લાવવાના ષડ્યંત્રમાં કોર્પોરેશનના ઉચ્ચ અધિકારીઅોની પણ છૂપી મિલીભગત છે. જ્યારે ગાંધીરોડ અને રિલીફરોડ જ દબાણગ્રસ્ત હોઈ ૬૦ ફૂટ પહોળા નથી, ટંકશાળ રોડ, અાસ્ટોડિયા રંગાટી બજાર, કાળુપુર રોડ, ટાવર રોડ, રાયપુર દરવાજા રોડ, પાનકોરનાકા, પાંચકૂવા, બિસ્કિટ ગલી જેવા સાંકડા રસ્તા તંત્રને કેમ દેખાતા નથી? નવા બજાર રોડ એક માર્ગીય રસ્તો છે, જો ટ્રાફિક પોલીસ દ્વારા તેનો કડક અમલ કરાય તો ટ્રાફિકની સમસ્યા રહેતી નથી.